phoneee/thai-legal-corpus huggingface dataset:
ประกาศกระทรวงเกษตรและสหกรณ์และกระทรวงมหาดไทยเรื่อง กำหนดให้ท้องที่ตำบลสระยายโสมอำเภออู่ทอง จังหวัดสุพรรณบุรีเป็นเขตสำรวจเพื่อกำหนดเป็นเขตโครงการจัดรูปที่ดินตามพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗ พ.ศ. ๒๕๔๙[๑] โดยที่ปรากฏว่าเจ้าของที่ดินในท้องที่ตำบลสระยายโสม อำเภออู่ทอง จังหวัดสุพรรณบุรีประสงค์และยินยอมให้ทางราชการดำเนินการจัดรูปที่ดินของตนอาศัยอำนาจตามความในมาตรา๒๕ แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยจึงออกประกาศไว้ ดังนี้ให้ท้องที่ตำบลสระยายโสมอำเภออู่ทอง จังหวัดสุพรรณบุรี ภายในแนวเขตตามแผนที่สังเขปท้ายประกาศนี้ เป็นเขตสำรวจเพื่อกำหนดเป็นเขตโครงการจัดรูปที่ดินประกาศ ณวันที่ ๑๐ เมษายน พ.ศ. ๒๕๔๙สุดารัตน์ เกยุราพันธุ์ พลอากาศเอกคงศักดิ์ วันทนารัฐมนตรีว่าการกระทรวงเกษตรและสหกรณ์ รัฐมนตรีว่าการกระทรวงมหาดไทย[เอกสารแนบท้าย]๑. แผนที่สังเขปแสดงท้องที่ตำบลสระยายโสมอำเภออู่ทอง จังหวัดสุพรรณบุรี เป็นเขตสำรวจเพื่อกำหนดเป็นเขตโครงการจัดรูปที่ดินแนบท้ายประกาศกระทรวงเกษตรและสหกรณ์ และกระทรวงมหาดไทย ฉบับลงวันที่ ๑๐ เมษายน๒๕๔๙(ดูข้อมูลจากภาพกฎหมาย)นันทนา/จัดทำ๓สิงหาคม ๒๕๔๙ศิรวัชร์/ปรับปรุง๒๖กรกฎาคม ๒๕๖๐[๑]ราชกิจจานุเบกษา เล่ม ๑๒๓/ตอนพิเศษ ๘๒ ง/หน้า ๖/๒๗ กรกฎาคม ๒๕๔๙
ข้อกำหนดข้อกำหนดเกี่ยวกับการจัดสรรที่ดินจังหวัดนครปฐมฉบับที่ ๓(พ.ศ. ๒๕๕๐) โดยที่เป็นการสมควรแก้ไขเพิ่มเติมข้อกำหนดเกี่ยวกับการจัดสรรที่ดินจังหวัดนครปฐมพ.ศ. ๒๕๔๔ เพื่อให้เหมาะสมกับสถานการณ์ในปัจจุบันอาศัยอำนาจตามความในมาตรา๑๔ (๑) และมาตรา ๑๖ แห่งพระราชบัญญัติการจัดสรรที่ดิน พ.ศ. ๒๕๔๓คณะกรรมการจัดสรรที่ดินจังหวัดนครปฐม โดยความเห็นชอบของคณะกรรมการจัดสรรที่ดินกลางจึงออกข้อกำหนดไว้ ดังต่อไปนี้ข้อ ๑ข้อกำหนดนี้เรียกว่า ข้อกำหนดเกี่ยวกับการจัดสรรที่ดินจังหวัดนครปฐมฉบับที่ ๓ (พ.ศ. ๒๕๕๐)ข้อ ๒[๑] ข้อกำหนดนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ให้เพิ่มข้อความต่อไปนี้เป็น หมวด ๙ ข้อ ๓๖ และข้อ ๓๗ของข้อกำหนดเกี่ยวกับการจัดสรรที่ดินจังหวัดนครปฐม พ.ศ. ๒๕๔๔หมวด ๙ข้อกำหนดเกี่ยวกับการอื่นที่จำเป็นต่อการรักษาสภาพแวดล้อมการส่งเสริมสภาพความเป็นอยู่และการบริหารชุมชน ข้อ ๓๖ในกรณีที่ผู้จัดสรรที่ดินรายใดมีความประสงค์จะให้มีการจัดตั้งนิติบุคคลหมู่บ้านจัดสรรหรือนิติบุคคลตามกฎหมายอื่นผู้จัดสรรที่ดินจะต้องจัดพื้นที่ให้เป็นที่ตั้งสำนักงานนิติบุคคลหมู่บ้านจัดสรรหรือนิติบุคคลตามกฎหมายอื่นอย่างใดอย่างหนึ่งดังนี้(๑) ที่ดินเปล่าต้องจัดให้มีเนื้อที่ไม่น้อยกว่า ๒๐ ตารางวาและมีความกว้างไม่น้อยกว่า ๘.๐๐ เมตร ความยาวไม่น้อยกว่า ๑๐.๐๐ เมตรโดยตำแหน่งที่ดินให้มีเขตติดต่อกับสาธารณูปโภคอื่น ๆ เช่น ถนน สวน สนามเด็กเล่นสนามกีฬา และหรือสาธารณูปโภคอื่นที่ใช้ประโยชน์ลักษณะเดียวกัน(๒) ที่ดินพร้อมอาคารต้องมีเนื้อที่ไม่น้อยกว่า ๑๖ ตารางวามีความกว้างไม่น้อยกว่า ๔.๐๐ เมตร และมีพื้นที่ใช้สอยในอาคารไม่น้อยกว่า ๖๔ตารางเมตร(๓) พื้นที่ส่วนอื่นซึ่งผู้จัดสรรที่ดินได้จัดไว้ เพื่อเป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นแล้วเช่น สำนักงาน สโมสร เป็นต้น ต้องจัดให้มีพื้นที่ใช้สอยสำหรับสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นในอาคารดังกล่าวไม่น้อยกว่า ๖๔ ตารางเมตร อาคารดังกล่าวจะต้องอยู่บนที่ดินแปลงบริการสาธารณะในโครงการจัดสรรที่ดินและจะเก็บค่าใช้จ่ายสำหรับการใช้เป็นที่ตั้งสำนักงานของนิติบุคคลหมู่บ้านจัดสรรหรือนิติบุคคลตามกฎหมายอื่นไม่ได้ ทั้งนี้ ไม่นับรวมถึงค่าใช้จ่ายสาธารณูปโภคสิ้นเปลืองข้อ ๓๗เมื่อตั้งนิติบุคคลหมู่บ้านจัดสรรหรือนิติบุคคลตามกฎหมายอื่นแล้วให้ถือว่าที่ดินดังกล่าวตามข้อ๓๖ (๑) หรือที่ดินพร้อมอาคารตามข้อ ๓๖ (๒) เป็นสาธารณูปโภค ส่วนที่ดินที่เป็นที่ตั้งสำนักงานสโมสร ฯลฯ ผู้จัดสรรที่ดินต้องให้นิติบุคคลหมู่บ้านจัดสรรหรือนิติบุคคลตามกฎหมายอื่นถือกรรมสิทธิ์รวมในที่ดินเนื้อที่ไม่น้อยกว่า ๒๐ตารางวา และให้เป็นสาธารณูปโภคด้วยข้อ ๔ข้อกำหนดนี้ไม่ให้ใช้บังคับเกี่ยวกับการการจัดสรรที่ดินที่ได้ยื่นคำขออนุญาตไว้ก่อนข้อกำหนดนี้ใช้บังคับให้ไว้ ณ วันที่ ๑๔พฤษภาคม พ.ศ. ๒๕๕๐ปรีชา บุตรศรีผู้ว่าราชการจังหวัดนครปฐมประธานกรรมการจัดสรรที่ดินจังหวัดนครปฐมโสรศ/จัดทำ๑๙ กรกฎาคม ๒๕๕๐ศิรวัชร์/ปรับปรุง๘ มิถุนายน ๒๕๕๙[๑] ราชกิจจานุเบกษาเล่ม ๑๒๔/ตอนพิเศษ ๘๒ ง/หน้า ๗๕/๙ กรกฎาคม ๒๕๕๐
ประกาศคณะกรรมการกำกับการซื้อขายสินค้าเกษตรล่วงหน้าประกาศคณะกรรมการกำกับการซื้อขายสินค้าเกษตรล่วงหน้าที่ กน ๕/๒๕๕๑เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า(ฉบับที่ ๒)[๑] โดยที่เป็นการสมควรแก้ไขปรับปรุงหลักเกณฑ์การดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้าเพื่อให้เกิดความคล่องตัวและเป็นประโยชน์ต่อการประกอบธุรกิจการซื้อขายล่วงหน้าอาศัยอำนาจตามความในมาตรา๗ (๑) และมาตรา ๓๔ แห่งพระราชบัญญัติการซื้อขายสินค้าเกษตรล่วงหน้า พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่ ๒)พ.ศ. ๒๕๕๐ คณะกรรมการกำกับการซื้อขายสินค้าเกษตรล่วงหน้าจึงออกประกาศ ดังต่อไปนี้ข้อ๑ ในประกาศนี้ประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๕๐ หมายความว่า ประกาศคณะกรรมการกำกับการซื้อขายสินค้าเกษตรล่วงหน้า ที่ กน๒/๒๕๕๐ เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๒๑ มิถุนายน พ.ศ. ๒๕๕๐และตามที่จะมีแก้ไขเพิ่มเติมข้อ๒ ให้เพิ่มความต่อไปนี้เป็นข้อ ๓วรรคสอง แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๕๐ความในวรรคหนึ่งให้ใช้บังคับเมื่อสำนักงานให้ความเห็นชอบการเริ่มประกอบธุรกิจตามหลักเกณฑ์วิธีการและเงื่อนไขที่คณะกรรมการ ก.ส.ล. และสำนักงานกำหนด เกี่ยวกับการประกอบธุรกิจการซื้อขายล่วงหน้าประเภทนายหน้าซื้อขายล่วงหน้าแล้วข้อ๓การแก้ไขเพิ่มเติมประกาศคณะกรรมการกำกับการซื้อขายสินค้าเกษตรล่วงหน้า ที่กน ๒/๒๕๕๐ ไม่กระทบกระเทือนถึงความสมบูรณ์ของการใด ๆที่ได้ดำเนินการไปแล้วตามประกาศที่ถูกแก้ไขเพิ่มเติมดังกล่าวข้อ๔ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปประกาศ ณ วันที่ ๑๘เมษายน พ.ศ. ๒๕๕๑มิ่งขวัญ แสงสุวรรณ์รัฐมนตรีว่าการกระทรวงพาณิชย์ประธานกรรมการกำกับการซื้อขายสินค้าเกษตรล่วงหน้าอุษมล/ผู้จัดทำ๑ ตุลาคม ๒๕๕๖ณัฐพร/ผู้ตรวจ๒ ตุลาคม ๒๕๕๖[๑] ราชกิจจานุเบกษาเล่ม ๑๒๖/ตอนพิเศษ ๗๘ ง/หน้า ๑๓๒/๒ มิถุนายน ๒๕๕๒
คำพิพากษาศาลฎีกาที่ 1880/2518หลักกฎหมาย: ทำสัญญาเช่าตึกแถววันเดียวกัน 2 ฉบับ ฉบับละ 3 ปีสัญญาเช่าฉบับหลังลงวันหลังจากฉบับแรก 3 ปี โดยผู้ให้เช่ารับเงินกินเปล่า 90,000 บาท แต่ไม่จดทะเบียน ไม่ใช่สัญญาต่างตอบแทนพิเศษยิ่งไปกว่าสัญญาเช่าธรรมดา เมื่อครบ 3 ปีตามสัญญาฉบับแรก ผู้ให้เช่าบอกเลิกการเช่าแล้ว ผู้เช่าไม่มีสิทธิอยู่ในห้องเช่าต่อไป ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1880/2518ร.อ.อินทร์ สุดสายเนตร์โจทก์นายกิมแข่ แซ่ลี้จำเลย ป.พ.พ. ม. 538ทำสัญญาเช่าตึกแถววันเดียวกัน 2 ฉบับ ฉบับละ 3 ปีสัญญาเช่าฉบับหลังลงวันหลังจากฉบับแรก 3 ปี โดยผู้ให้เช่ารับเงินกินเปล่า 90,000 บาท แต่ไม่จดทะเบียน ไม่ใช่สัญญาต่างตอบแทนพิเศษยิ่งไปกว่าสัญญาเช่าธรรมดา เมื่อครบ 3 ปีตามสัญญาฉบับแรก ผู้ให้เช่าบอกเลิกการเช่าแล้ว ผู้เช่าไม่มีสิทธิอยู่ในห้องเช่าต่อไป(ปรีชา สุมาวงศ์-สงวน สิทธิไชย-อุดม จาละ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1880/2518ร.อ.อินทร์ สุดสายเนตร์โจทก์นายกิมแข่ แซ่ลี้จำเลย ป.พ.พ. ม. 538ทำสัญญาเช่าตึกแถววันเดียวกัน 2 ฉบับ ฉบับละ 3 ปีสัญญาเช่าฉบับหลังลงวันหลังจากฉบับแรก 3 ปี โดยผู้ให้เช่ารับเงินกินเปล่า 90,000 บาท แต่ไม่จดทะเบียน ไม่ใช่สัญญาต่างตอบแทนพิเศษยิ่งไปกว่าสัญญาเช่าธรรมดา เมื่อครบ 3 ปีตามสัญญาฉบับแรก ผู้ให้เช่าบอกเลิกการเช่าแล้ว ผู้เช่าไม่มีสิทธิอยู่ในห้องเช่าต่อไป(ปรีชา สุมาวงศ์-สงวน สิทธิไชย-อุดม จาละ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการจัดสรรที่ดินกลางประกาศคณะกรรมการจัดสรรที่ดินกลางเรื่องกำหนดนโยบายการจัดสรรที่ดินเพื่อที่อยู่อาศัยและพาณิชยกรรมฉบับที่๖ (พ.ศ. ๒๕๕๒)[๑] อาศัยอำนาจตามความในมาตรา ๘ (๑)แห่งพระราชบัญญัติการจัดสรรที่ดิน พ.ศ. ๒๕๔๓ และเพื่อให้สอดคล้องกับมาตรา ๑๖แห่งพระราชบัญญัติการจัดสรรที่ดิน พ.ศ.๒๕๔๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการจัดสรรที่ดินกลาง จึงกำหนดนโยบายการจัดสรรที่ดินเพื่อให้คณะกรรมการจัดสรรที่ดินกรุงเทพมหานครและคณะกรรมการจัดสรรที่ดินจังหวัดใช้เป็นเกณฑ์ในการพิจารณาเกี่ยวกับคำขออนุญาตทำการจัดสรรที่ดินเพื่อเป็นการสนับสนุนนโยบายของรัฐบาลในการกระตุ้นภาวะเศรษฐกิจของประเทศภาคธุรกิจอสังหาริมทรัพย์และส่งเสริมสนับสนุนให้ประชาชนผู้มีรายได้น้อยได้มีที่อยู่อาศัยเป็นของตนเอง ดังนี้ข้อ ๑ให้เพิ่มความต่อไปนี้เป็นข้อ ๘ของประกาศคณะกรรมการจัดสรรที่ดินกลาง เรื่อง กำหนดนโยบายการจัดสรรที่ดินเพื่อที่อยู่อาศัยและพาณิชยกรรมลงวันที่ ๒๕ มกราคม พ.ศ. ๒๕๔๔ข้อ ๘ โครงการจัดสรรที่ดินที่ตั้งอยู่ในพื้นที่๘.๑ ในเขตกรุงเทพมหานคร เทศบาลนคร เทศบาลเมืองเทศบาลตำบล หรือเมืองพัทยา ที่มีจำนวนแปลงย่อยไม่เกิน ๒๐ แปลงและเนื้อที่เพื่อการจำหน่ายไม่เกิน ๒ ไร่๘.๒ ในเขตองค์การบริหารส่วนตำบลที่มีจำนวนแปลงย่อยไม่เกิน ๓๐ แปลง และเนื้อที่เพื่อการจำหน่ายไม่เกิน ๔ ไร่ ให้โครงการจัดสรรที่ดินดังกล่าวทำการจัดสรรที่ดินได้โดย(๑)ไม่ต้องกันพื้นที่ไว้เพื่อจัดทำสาธารณูปโภคประเภทสวน สนามเด็กเล่นหรือสนามกีฬา(๒)ขนาดของถนนที่ใช้เป็นทางเข้าออกสู่ที่ดินแปลงย่อย ให้มีความกว้างของเขตทางไม่ต่ำกว่า๘.๐๐ เมตร โดยมีความกว้างของผิวจราจรไม่ต่ำกว่า ๖.๐๐ เมตร(๓)ในกรณีที่ดินจัดสรรตั้งอยู่ในบริเวณที่การประปานครหลวงการประปาส่วนภูมิภาคหรือการประปาส่วนท้องถิ่น แล้วแต่กรณี ไม่สามารถให้บริการได้ให้ผู้จัดสรรที่ดินใช้ระบบประปาอื่นได้โดยผ่านการรับรองจากองค์กรปกครองส่วนท้องถิ่นว่ามีคุณภาพน้ำที่ไม่ต่ำกว่าประปาที่องค์กรปกครองส่วนท้องถิ่นให้บริการทั้งนี้โครงการจัดสรรที่ดินดังกล่าวต้องไม่ใช่โครงการต่อเนื่องเป็นหลายโครงการซึ่งเมื่อรวมกันแล้วมีจำนวนแปลงหรือเนื้อที่เกินกว่าที่กำหนดไว้อนึ่ง ในกรณีที่ข้อกำหนดเกี่ยวกับการจัดสรรที่ดินของจังหวัดได้กำหนดมาตรฐานของสาธารณูปโภคต่าง ๆไว้สูงกว่าที่คณะกรรมการจัดสรรที่ดินกลางประกาศหากคณะกรรมการจัดสรรที่ดินพิจารณาแล้วเห็นว่าการจัดทำสาธารณูปโภคดังกล่าวแม้จะไม่เป็นไปตามข้อกำหนดแต่ไม่ต่ำกว่าเกณฑ์มาตรฐานตามประกาศของคณะกรรมการจัดสรรที่ดินกลางหากไม่เกิดความเสียหายคณะกรรมการจัดสรรที่ดินควรพิจารณาผ่อนผันการปฏิบัติตามข้อกำหนดเพื่อเป็นการสนับสนุนนโยบายดังกล่าวข้างต้นข้อ ๒ประกาศนี้ให้ใช้บังคับตั้งแต่บัดนี้เป็นต้นไปจนถึงวันที่ ๓๑ ธันวาคม พ.ศ. ๒๕๕๔ประกาศณ วันที่ ๒๙ มกราคม พ.ศ. ๒๕๕๒สุธีมากบุญรองปลัดกระทรวงมหาดไทยหัวหน้ากลุ่มภารกิจด้านกิจการความมั่นคงภายในปฏิบัติราชการแทนปลัดกระทรวงมหาดไทยประธานกรรมการจัดสรรที่ดินกลางปริยานุช/ผู้จัดทำ๒เมษายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๔๖ ง/หน้า ๔๕/๒๗ มีนาคม ๒๕๕๒
คำพิพากษาศาลฎีกาที่ 63842หลักกฎหมาย: ศาลสั่งพิพากษาทรัพย์เด็ดขาด เจ้าพนักงานพิทักษ์ทรัพย์เข้าจัดกิจการและทรัพย์สินต่อไปตาม พ.ร.บ.ล้มละลาย จำเลยขอทุเลาการบังคับระหว่างฎีกาตาม ประมวลกฎหมายวิธีพิจารณาความแพ่งมาตรา 231 อย่างคดีธรรมดาไม่ได้ ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 460/2524นางขนิษฐา ปันยารชุนโจทก์นางสุวรรณี กองธรรมจำเลย ป.วิ.พ. ม. 231 พ.ร.บ.ล้มละลาย พ.ศ.2483 ม. 22ศาลสั่งพิพากษาทรัพย์เด็ดขาด เจ้าพนักงานพิทักษ์ทรัพย์เข้าจัดกิจการและทรัพย์สินต่อไปตาม พ.ร.บ.ล้มละลาย จำเลยขอทุเลาการบังคับระหว่างฎีกาตาม ประมวลกฎหมายวิธีพิจารณาความแพ่งมาตรา 231 อย่างคดีธรรมดาไม่ได้(สมศักดิ์ ปาลวัฒน์วิไชย-สุวรรณพ กองวารี-ประทีป ชุ่มวัฒนะ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 460/2524นางขนิษฐา ปันยารชุนโจทก์นางสุวรรณี กองธรรมจำเลย ป.วิ.พ. ม. 231 พ.ร.บ.ล้มละลาย พ.ศ.2483 ม. 22ศาลสั่งพิพากษาทรัพย์เด็ดขาด เจ้าพนักงานพิทักษ์ทรัพย์เข้าจัดกิจการและทรัพย์สินต่อไปตาม พ.ร.บ.ล้มละลาย จำเลยขอทุเลาการบังคับระหว่างฎีกาตาม ประมวลกฎหมายวิธีพิจารณาความแพ่งมาตรา 231 อย่างคดีธรรมดาไม่ได้(สมศักดิ์ ปาลวัฒน์วิไชย-สุวรรณพ กองวารี-ประทีป ชุ่มวัฒนะ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สท. 3 /2555เรื่อง การจดทะเบียนกองทุนสํารองเลี้ยงชีพ โดยที่มาตรา 8 วรรคสอง แห่งพระราชบัญญัติกองทุนสํารองเลี้ยงชีพ พ.ศ. 2530 กําหนดให้นายทะเบียนกองทุนสํารองเลี้ยงชีพประกาศการรับจดทะเบียนกองทุนสํารองเลี้ยงชีพในราชกิจจานุเบกษา นายทะเบียนกองทุนสํารองเลี้ยงชีพจึงประกาศรายชื่อกองทุนสํารองเลี้ยงชีพที่ได้รับจดทะเบียนไว้ดังต่อไปนี้1. กองทุนสํารองเลี้ยงชีพ ไอเอ็นจี อินเวสเตอร์ ชอยส์ ซึ่งจดทะเบียนแล้วทะเบียนเลขที่ 1/2554 ตั้งแต่วันที่ 25 กุมภาพันธ์ 2554 2. กองทุนสํารองเลี้ยงชีพ บริษัท โนเกีย ซีเมนส์ เน็ตเวิร์คส (ประเทศไทย) จํากัดซึ่งจดทะเบียนแล้ว ทะเบียนเลขที่ 2/2554 ตั้งแต่วันที่ 1 มีนาคม 2554 3. กองทุนสํารองเลี้ยงชีพ พนักงาน คอร์น โปรดักส์ และ เนชั่นแนล สตาร์ช ประเทศไทยซึ่งจดทะเบียนแล้ว ทะเบียนเลขที่ 3/2554 ตั้งแต่วันที่ 30 มิถุนายน 2554 4. กองทุนสํารองเลี้ยงชีพ กลุ่มบริษัท อินโดรามา เวนเจอร์ส ซึ่งจดทะเบียนแล้ว ทะเบียนเลขที่ 4/2554 ตั้งแต่วันที่ 15 กรกฎาคม 25545. กองทุนสํารองเลี้ยงชีพ บริษัทหลักทรัพย์ ซิกโก้ จํากัด (มหาชน) และบริษัทในเครือซึ่งจดทะเบียนแล้ว ทะเบียนเลขที่ 5/2554 ตั้งแต่วันที่ 1 ตุลาคม 2554 ประกาศ ณ วันที่ 7 กุมภาพันธ์ พ.ศ. 2555| | (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์ ในฐานะนายทะเบียนกองทุนสํารองเลี้ยงชีพ | |
ตราพระบรมราชโองการตราพระบรมราชโองการพระราชกฤษฎีกาเงินสวัสดิการเกี่ยวกับการช่วยเหลือบุตร(ฉบับที่ 2)พ.ศ.2532----------ภูมิพลอดุลยเดช ป.ร.ให้ไว้ ณ วันที่ 24 มีนาคม พ.ศ. 2532เป็นปีที่ 44 ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้า ฯ ให้ประกาศว่าโดยที่เป็นการสมควรแก้ไขเพิ่มเติมพระราชกฤษฎีกาว่าด้วยเงินสวัสดิการเกี่ยวกับการช่วยเหลือบุตรอาศัยอำนาจตามความในมาตรา 159 ของรัฐธรรมนูญแห่งราชอาณาจักรไทย และมาตรา 3แห่งพระราชบัญญัติการกำหนดหลักเกณฑ์เกี่ยวกับการจ่ายเงินบางประเภทตามงบประมาณรายจ่ายพ.ศ. 2518จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ดังต่อไปนี้มาตรา 1 พระราชกฤษฎีกานี้เรียกว่า `พระราชกฤษฎีกาเงินสวัสดิการเกี่ยวกับการช่วยเหลือบุตร(ฉบับที่ 2) พ.ศ. 2532'มาตรา 2 พระราชกฤษฎีกานี้ให้ใช้บังคับตั้งแต่วันที่ 1 ตุลาคม พ.ศ. 2531เป็นต้นไปมาตรา 3 ให้เพิ่มความต่อไปนี้เป็นมาตรา 7 ทวิ และมาตรา 7 ตรีแห่งพระราชกฤษฎีกาเงินสวัสดิการเกี่ยวกับการช่วยเหลือบุตร พ.ศ. 2521`มาตรา 7 ทวิ ข้าราชการหรือลูกจ้างประจำผู้ใดยังไม่มีบุตรหรือมีบุตรที่มีสิทธิได้รับเงินช่วยเหลือบุตรตามมาตรา 5ยังไม่ถึงสามคนถ้าต่อมามีบุตรแฝดซึ่งทำให้มีจำนวนบุตรเกินสามคน ให้ข้าราชการหรือลูกจ้างประจำผู้นั้นมีสิทธิได้รับเงินช่วยเหลือบุตรตามมาตรา5 สำหรับบุตรคนที่หนึ่งถึงคนสุดท้าย แต่บุตรแฝดดังกล่าวจะต้องเป็นบุตรซึ่งเกิดจากคู่สมรสหรือเป็นบุตรของตนเองในกรณีที่หญิงเป็นผู้ใช้สิทธิเบิกเงินช่วยเหลือบุตรในกรณีที่บุตรคนใดคนหนึ่งของข้าราชการหรือข้าราชการหรือลูกจ้างประจำดังกล่าวตามวรรคหนึ่งตายลงก่อนมีอายุครบสิบแปดปีบริบูรณ์ก็ให้ลดจำนวนบุตรที่ได้รับเงินช่วยเหลือบุตรลงจนกว่าจำนวนบุตรที่ได้รับเงินช่วยเหลือบุตรเหลือไม่เกินสามคนและหลังจากนั้นข้าราชการหรือลูกจ้างประจำดังกล่าวจึงมีสิทธิได้รับเงินช่วยเหลือบุตรเพิ่มขึ้นได้ตามมาตรา 6วรรคสองเพื่อประโยชน์แห่งมาตรานี้บทบัญญัติที่อ้างถึงบุตรคนที่หนึ่งถึงคนที่สามของข้าราชการหรือลูกจ้างประจำที่มีสิทธิได้รับเงินช่วยเหลือบุตรให้หมายถึงบุตรคนที่หนึ่งถึงคนสุดท้ายของข้าราชการหรือลูกจ้างประจำตามวรรคหนึ่งมาตรา 7 ตรีการนับลำดับบุตรคนที่หนึ่งถึงคนสุดท้ายในกรณีที่ไม่อาจทราบลำดับการเกิดก่อนหลังของบุตรได้โดยแน่ชัด ให้นับลำดับบุตรแฝดตามหลักเกณฑ์ที่กระทรวงการคลังกำหนด'ผู้รับสนองพระบรมราชโองการพลเอกชาติชาย ชุณหะวัณนายกรัฐมนตรี----------------------------------------------------------------------------หมายเหตุ:-เหตุผลในการประกาศใช้พระราชกฤษฎีกาฉบับนี้ คือโดยที่มาตรา 5 มาตรา 6 และมาตรา7 แห่งพระราชกฤษฎีกาเงินสวัสดิการเกี่ยวกับการช่วยเหลือบุตรพ.ศ. 2521 ได้กำหนดหลักเกณฑ์และวิธีการเกี่ยวกับการจ่ายเงินช่วยเหลือบุตรโดยให้ข้าราชการหรือลูกจ้างประจำซึ่งมีสิทธิได้รับเงินช่วยเหลือบุตร มีสิทธิได้รับเงินช่วยเหลือดังกล่าวสำหรับบุตรได้เพียงสามคนแต่เนื่องจากในบางกรณีอาจมีบุตรแฝดทำให้มีจำนวนบุตรเกินสามคนได้โดยที่ผู้มีสิทธิได้รับเงินช่วยเหลือไม่มีเจตนาสมควรให้มีสิทธิได้รับเงินช่วยเหลือบุตรในกรณีเช่นนี้ได้และสมควรแก้ไขปัญหาในการนับลำดับบุตรคนที่หนึ่งถึงคนสุดท้าย ในกรณีที่ไม่อาจทราบลำดับการเกิดก่อนหลังของบุตรแฝดโดยให้เป็นไปตามหลักเกณฑ์ที่กระทรวงการคลังกำหนดด้วย จึงจำเป็นต้องตราพระราชกฤษฎีกานี้
คำพิพากษาศาลฎีกาที่ 63103หลักกฎหมาย: ศาลชั้นต้นอ่านคำพิพากษาศาลอุทธรณ์ให้โจทก์จำเลยฟังวันที่ 31 มีนาคม 2519 ระยะเวลาฎีกาหนึ่งเดือนเริ่มนับแต่วันรุ่งขึ้นคือวันที่ 1 เมษายน 2519 และครบกำหนดในวันที่ 30 เมษายน 2519 โจทก์มายื่นฎีกาวันที่ 3 พฤษภาคม 2519 จึงขาดอายุฎีกา (ตามนัยคำสั่งคำร้องของศาลฎีกาที่ 164/2502) ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 600/2519นายทองอินทร์ ไชยศิริ กับพวกโจทก์นางคำพร เกษสัญชัย กับพวกจำเลย ป.วิ.พ. ม. 247ศาลชั้นต้นอ่านคำพิพากษาศาลอุทธรณ์ให้โจทก์จำเลยฟังวันที่ 31 มีนาคม 2519 ระยะเวลาฎีกาหนึ่งเดือนเริ่มนับแต่วันรุ่งขึ้นคือวันที่ 1 เมษายน 2519 และครบกำหนดในวันที่ 30 เมษายน 2519 โจทก์มายื่นฎีกาวันที่ 3 พฤษภาคม 2519 จึงขาดอายุฎีกา (ตามนัยคำสั่งคำร้องของศาลฎีกาที่ 164/2502)(สมคิด มงคลชาติ-ชลอ จามรมาน-อุดม ทันด่วน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 600/2519นายทองอินทร์ ไชยศิริ กับพวกโจทก์นางคำพร เกษสัญชัย กับพวกจำเลย ป.วิ.พ. ม. 247ศาลชั้นต้นอ่านคำพิพากษาศาลอุทธรณ์ให้โจทก์จำเลยฟังวันที่ 31 มีนาคม 2519 ระยะเวลาฎีกาหนึ่งเดือนเริ่มนับแต่วันรุ่งขึ้นคือวันที่ 1 เมษายน 2519 และครบกำหนดในวันที่ 30 เมษายน 2519 โจทก์มายื่นฎีกาวันที่ 3 พฤษภาคม 2519 จึงขาดอายุฎีกา (ตามนัยคำสั่งคำร้องของศาลฎีกาที่ 164/2502)(สมคิด มงคลชาติ-ชลอ จามรมาน-อุดม ทันด่วน)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกาพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลวังก์พงอำเภอปราณบุรี จังหวัดประจวบคีรีขันธ์พ.ศ. ๒๕๕๘ ภูมิพลอดุลยเดชป.ร.ให้ไว้ ณวันที่ ๑๐ พฤษภาคม พ.ศ. ๒๕๕๘เป็นปีที่ ๗๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในบริเวณที่ที่จะเวนคืนในท้องที่ตำบลวังก์พง อำเภอปราณบุรี จังหวัดประจวบคีรีขันธ์เพื่อสร้างสะพานข้ามทางรถไฟ บริเวณทางหลวงชนบท ปข. ๑๐๑๙อาศัยอำนาจตามความในมาตรา ๒๒ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗ กับมาตรา ๕ วรรคสาม และมาตรา ๖แห่งพระราชบัญญัติว่าด้วยการเวนคืนอสังหาริมทรัพย์พ.ศ. ๒๕๓๐ ประกอบกับมาตรา ๖๘/๑ แห่งพระราชบัญญัติทางหลวง พ.ศ. ๒๕๓๕ ซึ่งแก้ไขเพิ่มเติมโดยพระราชบัญญัติทางหลวง (ฉบับที่ ๒)พ.ศ. ๒๕๔๙ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลวังก์พงอำเภอปราณบุรี จังหวัดประจวบคีรีขันธ์ พ.ศ. ๒๕๕๘มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ พระราชกฤษฎีกานี้ให้ใช้บังคับได้มีกำหนดสี่ปีมาตรา ๔ ที่ดินที่จะเวนคืนตามพระราชกฤษฎีกานี้มีวัตถุประสงค์เพื่อใช้ในการสร้างสะพานข้ามทางรถไฟบริเวณทางหลวงชนบท ปข. ๑๐๑๙มาตรา ๕ ให้อธิบดีกรมทางหลวงชนบทเป็นเจ้าหน้าที่เวนคืนตามพระราชกฤษฎีกานี้มาตรา ๖ เขตที่ดินในบริเวณที่ที่จะเวนคืนตามพระราชกฤษฎีกานี้อยู่ในท้องที่ตำบลวังก์พง อำเภอปราณบุรี จังหวัดประจวบคีรีขันธ์มีส่วนแคบที่สุดหกสิบเมตร และส่วนกว้างที่สุดแปดสิบเมตร ทั้งนี้ ภายในแนวเขตตามแผนที่ท้ายพระราชกฤษฎีกานี้มาตรา ๗ ให้รัฐมนตรีว่าการกระทรวงคมนาคมรักษาการตามพระราชกฤษฎีกานี้ผู้รับสนองพระบรมราชโองการพลเอกประยุทธ์ จันทร์โอชานายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกากำหนดเขตที่ดินในบริเวณที่ที่จะเวนคืนในท้องที่ตำบลวังก์พง อำเภอปราณบุรี จังหวัดประจวบคีรีขันธ์ พ.ศ. ๒๕๕๘(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้ คือเนื่องจากมีความจำเป็นต้องสร้างสะพานข้ามทางรถไฟ บริเวณทางหลวงชนบท ปข. ๑๐๑๙ในท้องที่ตำบลวังก์พง อำเภอปราณบุรี จังหวัดประจวบคีรีขันธ์ เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภคสมควรกำหนดเขตที่ดินในบริเวณที่ที่จะเวนคืนในท้องที่ดังกล่าวเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนจึงจำเป็นต้องตราพระราชกฤษฎีกานี้ปริยานุช/ผู้จัดทำ๑๘ พฤษภาคม๒๕๕๘วิชพงษ์/ผู้ตรวจ๒๐ พฤษภาคม๒๕๕๘[๑] ราชกิจจานุเบกษาเล่ม ๑๓๒/ตอนที่ ๔๐ ก/หน้า ๑๕/๑๔ พฤษภาคม ๒๕๕๘
คำพิพากษาศาลฎีกาที่ 63574หลักกฎหมาย: ฎีกาปัญหาที่ว่าโจทก์มิได้ส่งต้นฉบับเช็คซึ่งเป็นเอกสารสำคัญในคดีต่อศาล คงส่งเพียงภาพถ่ายเช็ค และภาพถ่ายเช็คที่ส่งให้จำเลยก็ลางเลือนจนไม่สามารถพิจารณาเช็คว่าขีดฆ่าผู้ถือหรือไม่จนศาลล่างได้พิพากษาไปแล้ว จึงทราบการกระทำเป็นการปิดบังทำให้จำเลยเสียเปรียบนั้นและโจทก์ใช้สิทธิทางศาลโดยไม่สุจริตนั้นเป็นข้อเท็จจริงและข้อกฎหมายซึ่งมิได้ยกขึ้นว่ากล่าวในศาลชั้นต้นและศาลอุทธรณ์ และไม่ใช่ปัญหาอันเกี่ยวด้วยความสงบเรียบร้อยของประชาชน จึงต้องห้ามฎีกาตามประมวลกฎหมายวิธีพิจารณาความแพ่ง มาตรา 249 ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 56/2523ธนาคารกรุงไทย จำกัดฯโจทก์บริษัทลัคกี้ โลหะภัณฑ์ จำกัด กับพวกจำเลย ป.วิ.พ. ม. 249ฎีกาปัญหาที่ว่าโจทก์มิได้ส่งต้นฉบับเช็คซึ่งเป็นเอกสารสำคัญในคดีต่อศาล คงส่งเพียงภาพถ่ายเช็ค และภาพถ่ายเช็คที่ส่งให้จำเลยก็ลางเลือนจนไม่สามารถพิจารณาเช็คว่าขีดฆ่าผู้ถือหรือไม่จนศาลล่างได้พิพากษาไปแล้ว จึงทราบการกระทำเป็นการปิดบังทำให้จำเลยเสียเปรียบนั้นและโจทก์ใช้สิทธิทางศาลโดยไม่สุจริตนั้นเป็นข้อเท็จจริงและข้อกฎหมายซึ่งมิได้ยกขึ้นว่ากล่าวในศาลชั้นต้นและศาลอุทธรณ์ และไม่ใช่ปัญหาอันเกี่ยวด้วยความสงบเรียบร้อยของประชาชน จึงต้องห้ามฎีกาตามประมวลกฎหมายวิธีพิจารณาความแพ่ง มาตรา 249(เพียร ศรีอรุณ-ประสม ศรีเจริญ-สง่า อำพันแสง)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำสั่งคำร้องที่ 56/2523ธนาคารกรุงไทย จำกัดฯโจทก์บริษัทลัคกี้ โลหะภัณฑ์ จำกัด กับพวกจำเลย ป.วิ.พ. ม. 249ฎีกาปัญหาที่ว่าโจทก์มิได้ส่งต้นฉบับเช็คซึ่งเป็นเอกสารสำคัญในคดีต่อศาล คงส่งเพียงภาพถ่ายเช็ค และภาพถ่ายเช็คที่ส่งให้จำเลยก็ลางเลือนจนไม่สามารถพิจารณาเช็คว่าขีดฆ่าผู้ถือหรือไม่จนศาลล่างได้พิพากษาไปแล้ว จึงทราบการกระทำเป็นการปิดบังทำให้จำเลยเสียเปรียบนั้นและโจทก์ใช้สิทธิทางศาลโดยไม่สุจริตนั้นเป็นข้อเท็จจริงและข้อกฎหมายซึ่งมิได้ยกขึ้นว่ากล่าวในศาลชั้นต้นและศาลอุทธรณ์ และไม่ใช่ปัญหาอันเกี่ยวด้วยความสงบเรียบร้อยของประชาชน จึงต้องห้ามฎีกาตามประมวลกฎหมายวิธีพิจารณาความแพ่ง มาตรา 249(เพียร ศรีอรุณ-ประสม ศรีเจริญ-สง่า อำพันแสง)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
พระราชกฤษฎีกาพระราชกฤษฎีกาให้ใช้พระราชบัญญัติควบคุมการก่อสร้างในเขตเพลิงไหม้พุทธศักราช ๒๔๗๖ ในบริเวณเขตเพลิงไหม้ที่ตำบลป่าโมกอำเภอป่าโมก จังหวัดอ่างทองพ.ศ.๒๕๑๑ ภูมิพลอดุลยเดชป.ร.ให้ไว้ณ วันที่ ๒๕ กันยายน พ.ศ. ๒๕๑๑เป็นปีที่๒๓ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรควบคุมการก่อสร้างในบริเวณเขตเพลิงไหม้ที่ตำบลป่าโมก อำเภอป่าโมก จังหวัดอ่างทอง ซึ่งเกิดเพลิงไหม้เมื่อวันที่ ๗ กรกฎาคมพ.ศ. ๒๕๑๑อาศัยอำนาจตามความในมาตรา ๑๕๓ ของรัฐธรรมนูญแห่งราชอาณาจักรไทยและมาตรา๓ แห่งพระราชบัญญัติควบคุมการก่อสร้างในเขตเพลิงไหม้ พุทธศักราช ๒๔๗๖จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาให้ใช้พระราชบัญญัติควบคุมการก่อสร้างในเขตเพลิงไหม้พุทธศักราช ๒๔๗๖ ในบริเวณเขตเพลิงไหม้ ที่ตำบลป่าโมก อำเภอป่าโมก จังหวัดอ่างทองพ.ศ. ๒๕๑๑มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ใช้พระราชบัญญัติควบคุมการก่อสร้างในเขตเพลิงไหม้ พุทธศักราช ๒๔๗๖ในบริเวณเขตเพลิงไหม้ ที่ตำบลป่าโมก อำเภอป่าโมก จังหวัดอ่างทองภายในแนวเขตตามแผนที่ท้ายพระราชกฤษฎีกานี้ มาตรา ๔ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการจอมพลถนอม กิตติขจรนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกาให้ใช้พระราชบัญญัติควบคุมการก่อสร้างในเขตเพลิงไหม้พุทธศักราช ๒๔๗๖ ในบริเวณเขตเพลิงไหม้ ที่ตำบลป่าโมก อำเภอป่าโมก จังหวัดอ่างทองพ.ศ. ๒๕๑๑(ดูข้อมูลจากภาพกฎหมาย)หมายเหตุ:- เหตุผลในการประกาศใช้พระราชกฤษฎีกาฉบับนี้คือ เนื่องจากได้เกิดเพลิงไหม้ตลาดป่าโมก ตำบลป่าโมก อำเภอป่าโมก จังหวัดอ่างทองเมื่อวันที่ ๗ กรกฎาคม พ.ศ. ๒๕๑๑และสมควรให้มีการควบคุมการก่อสร้างภายในบริเวณเขตเพลิงไหม้ ทั้งนี้ เพื่อจะได้ป้องกันและระงับอัคคีภัยเพื่อความมั่นคงแข็งแรง เพื่อประโยชน์ในการอนามัยและการผังเมือง จึงจำเป็นต้องตราพระราชกฤษฎีกาฉบับนี้ขึ้นณัฐดนัย/พิมพ์๑๒มิถุนายน ๒๕๕๑ฐิติพงษ์/ตรวจ๑๗มิถุนายน ๒๕๕๑[๑]ราชกิจจานุเบกษา เล่ม ๘๕/ตอนที่ ๘๘/หน้า ๖๘๒/๑ ตุลาคม ๒๕๑๑
ประกาศกระทรวงอุตสาหกรรมประกาศกระทรวงอุตสาหกรรมฉบับที่๓๕๒๙ (พ.ศ. ๒๕๔๙)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องกำหนดมาตรฐานผลิตภัณฑ์อุตสาหกรรมโคมไฟหน้ายานยนต์ที่ใช้แหล่งกำเนิดแสงชนิดปล่อยประจุในก๊าซ[๑] อาศัยอำนาจตามความในมาตรา ๑๕ แห่งพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรมโคมไฟหน้ายานยนต์ที่ใช้แหล่งกำเนิดแสงชนิดปล่อยประจุในก๊าซมาตรฐานเลขที่ มอก. ๒๒๙๒ - ๒๕๔๙ ไว้ ดังมีรายละเอียดต่อท้ายประกาศนี้ประกาศณ วันที่ ๕ กรกฎาคม พ.ศ. ๒๕๔๙สุริยะจึงรุ่งเรืองกิจรัฐมนตรีว่าการกระทรวงอุตสาหกรรม[เอกสารแนบท้าย]๑.มาตรฐานผลิตภัณฑ์อุตสาหกรรมโคมไฟหน้ายานยนต์ที่ใช้แหล่งกำเนิดแสงชนิดปล่อยประจุในก๊าซ(มอก. 2292-2549 ECE Regulation No. 98 00 series of amendments)(ดูข้อมูลจากภาพกฎหมาย)โสรศ/ผู้จัดทำ๑๕กุมภาพันธ์ ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๑๖ ง/หน้า ๔/๘ กุมภาพันธ์ ๒๕๕๐